Document ID: 32015R0263

KOMISJONI MÄÄRUS (EL) 2015/263,
16. jaanuar 2015,
millega muudetakse nõukogu määruse (EÜ) nr 44/2001 (kohtualluvuse ja kohtuotsuste täitmise kohta tsiviil- ja kaubandusasjades) I-IV lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. detsembri 2000. aasta määrust (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades, (1) eriti selle artikli 74 lõiget 1,
ning arvestades järgmist:
(1)
Määruse (EÜ) nr 44/2001 I lisas on loetletud määruse artikli 3 lõikes 2 ja artikli 4 lõikes 2 nimetatud kohtualluvuse eeskirjad. II lisa sisaldab loetelu kohtute või pädevate asutuste kohta, kellel on pädevus tegeleda kohtuotsuse täidetavaks tunnistamise taotlustega liikmesriikides. III lisas on loetletud kohtud, kuhu võib esitada apellatsioonkaebused kohtuotsuse täidetavaks tunnistamise otsuste peale, ning IV lisas selliste otsuste suhtes kohaldatavad lõplikud apellatsioonimenetlused.
(2)
Määruse (EÜ) nr 44/2001 lisasid on mitmel korral muudetud, viimati komisjoni määrusega (EÜ) nr 566/2013 (2).
(3)
Liikmesriigid on komisjoni teavitanud I-IV lisas esitatud loeteludesse tehtud täiendavatest muudatustest. Seetõttu on asjakohane avaldada nimetatud lisades sisalduvate loetelude konsolideeritud versioonid.
(4)
Vastavalt Euroopa Ühenduse ja Taani Kuningriigi vahelise kohtualluvust ja kohtuotsuste täitmist tsiviil- ja kaubandusasjades käsitleva lepingu (3) artiklile 2 tuleks käesolevat määrust rahvusvahelise õiguse alusel kohaldada Euroopa Liidu ja Taani vahelistes suhetes.
(5)
Määrust (EÜ) nr 44/2001 tuleks seepärast vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 44/2001 I-IV lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja aluslepingute kohaselt liikmesriikides vahetult kohaldatav.
Brüssel, 16. jaanuar 2015

Labels: 3
11